Forsterket VIF knuste rivalen
4753 tilskuere fikk se Brian Ihnacak sørge for 1-0-ledelse til Oslo-laget i første periode med nykommerne Simon Gamache og Francois Fortier som pasningsleggere. Daniel Sørvik og Mathias Trygg økte ledelsen for VIF i midtperioden. David Laliberté reduserte fem minutter ut i siste periode før Fortier tok over showet. Den rutinerte canadieren satte inn de to siste målene og sørget for en perfekt start på romjulen for VIF som hadde Jonas Oppøyen på isen for første gang denne sesongen.Det er en opptur for trener Espen Knutsen som også kan glede seg over at de offensive importene Brian Ihnacak, Simon Gamache og Francois Fortier ser ut til å fungere godt sammen. Søndag kveld løsnet Oslo-klubben hele 48 skudd mot romerikingenes 26. - Det er deilig å være tilbake. Særlig på en dag hvor vi kjørte over Lørenskog. Det er alltid deilig, sier Oppøyen til VIFs hjemmeside. «Shampo» har gitt opp å ta igjen Stavanger Oilers og Lørenskog, men håper det forsterkede Vålerenga-mannskapet, som i vinter har gjort det best utenfor isen i TV-serien «Iskrigerne», kan redde en tredjeplass og ikke minst vinne sluttspillet. - Jeg syns ikke vi ser noe dårligere ut enn Oilers på papiret. Men det er på papiret. Vi må få dette til å fungere og. Det tar nok noen runder før vi kan se hvordan dette blir, sa Vålerenga-treneren til VG søndag formiddag.I vest tok Sparta ledelsen mot Stavanger Oilers, men hjemmelaget snudde kampen, vant tredje periode 4-2 og kampen 6-3. Tommy Kristiansen satte inn to av hjemmelagets nettkjenninger. Frisk Asker beholde tredjeplassen og er kun ett poeng bak Lørenskog etter å ha slått Kongsvinger i spilleforlengningen. Storhamar har like mange poeng som Frisk etter at de slo rivalen Lillehammer 5-1 i OL-byen. Gjestene fikk en dramatisk oppladning til kampen da personen som kjørte Storhamar-bussen til Lillehammer fikk et illebefinnende med dødelig utfall rundt én kilometer fra ishallen. Kampfakta fra søndagens kamper under bildet! Kongsvinger - Frisk Asker 1-2 e.f. (0-1, 1-0, 0-0, 0-1). 517 tilskuere. Mål: 1. periode: 0-1 (9.56) Denny Kearney (Connor Goggin, Eric Castonguay). 2. periode: 1-1 (24.41) Fredrik Fleischer (Martin Vaakanainen). 3. periode: Ingen. Forlengning: 1-2 (60.57) Goggin (Kearney, Thomas V. Olsen). Dommere: Anders E. Sørensen, Tønsberg og Robin Berg, Stjernen. Utvisninger: Kongsvinger Knights 5 x 2 min., Frisk Asker 3 x 2 min. Lillehammer - Storhamar 1-5 (0-2, 0-3, 1-0). 2640 tilskuere. Mål: 1. periode: 0-1 (10.22) Joakim Jensen (Erik de la Rose, Eirik Skadsdammen), 0-2 (19.09) Linus Johansson (Jacob Berglund, Adrian Saxrud Danielsen). 2. periode: 0-3 (23.49) Johansson (Luke Moffatt, Lars Løkken Østli), 0-4 (28.15) Danielsen (Mads Hansen, Jimmy Andersson), 0-5 (39.48) Skadsdammen (Christian Larrivée, Jensen). 3. periode: 1-5 (57.44) Kjetil Martinsen. Dommere: Tommy Søstumoen, Storhamar og Ole Stian Hansen, Lillehammer. Utvisninger: Lillehammer 3 x 2 min., Storhamar 2 x 2 min. Stavanger - Sparta Sarpsborg 6-3 (0-1, 2-0, 4-2). 4250 tilskuere. Mål: 1. periode: 0-1 (13.34) Henrik Malmström (David Hallström, Patrick André Bovim). 2. periode: 1-1 (32.26) Josh Soares (Dan Kissel, Jean-Michel Daoust), 2-1 (34.04) Tommy Kristiansen (Daniel Rokseth, Christian Dahl-Andersen). 3. periode: 3-1 (43.53) Kristiansen (Soares, Rokseth), 3-2 (46.57) Fredrik L. Jacobsen (Magnus Lindahl, Dion Knelsen), 4-2 (51.05) Mathias Trettenes (Daoust, Kissel), 5-2 (53.21) Kristian Forsberg (Adrian Veideman, Trettenes), 5-3 (56.53) Victor P. Borg (Jacobsen, Lindahl), 6-3 (58.29) Daoust (Kissel, Trettenes). Dommere: Roy Stian Hansen, Storhamar og Per Gustav Solem, Astor. Utvisninger: Stavanger Oilers 5 x 2 min., Sparta Sarpsborg 4 x 2 min. Stjernen - Manglerud Star 9-1 (2-0, 4-0, 3-1). 1478 tilskuere. Mål: 1. periode: 1-0 (8.16) Jordan George (Lou Dickenson, Ben Blood), 2-0 (17.12) Dickenson (Peter Wennerström, George). 2. periode: 3-0 (21.49) George (Blood, Rasmus Ericsson), 4-0 (24.42) Blood (Dickenson, George), 5-0 (36.33) Dickenson (Daniel Trnavsky, George), 6-0 (36.54) Jostein Ekaas (Marcus Bjørsland, Andreas Heier). 3. periode: 7-0 (42.15) Ericsson (Dan Nygård, Robin Axbom), 7-1 (47.12) Magnus Fischer (Andreas Lindström), 8-1 (55.50) Wennerström (Dickenson, George), 9-1 (58.48) Dickenson (George, Wennerström). Dommere: Hans Petter Berg, Stjernen og Thomas Tysland, Jutul. Utvisninger: Sjernen 5 x 2 min., Manglerud Star 11 x 2 min., 1 x 5 min. og 1 x 20 min. Vålerenga - Lørenskog 5-1 (1-0, 2-0, 2-1). 4753 tilskuere. Mål: 1. periode: 1-0 (7.57) Brian Ihnacak (Simon Gamache, Francois Fortier). 2. periode: 2-0 (23.40) Daniel Sørvik (Morten Ask, Mathias Trygg), 3-0 (35.34) Trygg (Ask, Sørvik). 3. periode: 3-1 (44.48) David Laliberté (Lars Erik Spets), 4-1 (48.59) Fortier (Ihnacak, Sørvik), 5-1 (53.55) Fortier (Ihnacak). Dommere: Tor Olav Johnsen, Manglerud Star og Christan Persson, Ski. Utvisninger: Vålerenga 4 x 2 min., Lørenskog 8 x 2 min.
(Vålerenga - Lørenskog 5-1) Med fullt lag for første gang denne sesongen feide Vålerenga over naboen Lørenskog foran et fullsatt Jordal Amfi.